Syria

Syria (Arabice سورية, Suriya) est civitas sui iuris in Asia Occidentali, cuius caput est Damascus, urbs quae duos aeroportus habet. Syria antiqua fuit provincia Romana. Princeps ex anno 2024 est Abu Mohammad al-Julani.

 Historia 
Syria ad annum 1918 pars Imperii Ottomanici erat. Postea, incolis Arabicis invitis, a Societate Civitatum Franciae mandata est. Inter Secundum Bellum Mundanum a militibus Regni Uniti et copiis Caroli de Gaulle expugnata est. Mense Iulio 1941 res publica proclamata est, quae anno 1944 a Francia probata est. Anno 1945 Syria inter conditores Nationum Unitarum numerabatur. Ad annum 1971 saepe milites Syriae res novas moliebantur, et praesides singuli brevi tempore imperabant. Ab anno 1958 ad 1961 cum Aegypto in Rem Publicam Arabicam Foederatam consociata erat. Ab anno 1971 Hafiz al-Assad et post eius mortem anno 2000 eius filius Baschar al-Assad Syriam rexerunt et dictaturam validam constituerunt. A die 15 Martii 2011, multi cives contra dictaturam manifestaverunt, sed crudeliter oppressi sunt, unde bellum civile Syriae ortum est. Die 13 Decembris 2011, Curatrix suprema Consociationis Nationum pro Iuribus Humanis caedem plus 4000 victimis et torturam ut crimen contra humanitatem condemnavit. Deinde Concilium Salutis decretum ad Syriam damnandam fecit, etiam caedem impuberum armis die 27 Maii 2012 commemorans.

 Res politicae 
Factio Baath, quae nationi Arabicae unitae studet, ab decennio 1950 maxima et potentissima in Syria est. Cum aliis factionibus coniuncta rem publicam administrat, et secundum constitutionem, maximam partem legatorum in senatu obtinet. Re vera, praeses quasi regnum Syriae tenebat. Anno 1963 status extraordinarius proclamatus est, qui adhuc manet. ʿImād Ḫamīs, primus minister ab anno 2016, et Walīd al-Muʿallam, ab anno 2006 minister rerum externarum fuit. Die 6 Aprilis 2017, impetus armis chemicis factus multos cives necavit, quod Consilium securitatis damnavit. Sed decretum poenae contra Syriam non constituit, propter oppositionem Russiae, quae ius intercedendi habuit. Die 7 Aprilis 2017, Civitates Foederatae Americae impetum missilibus sub ductu Donaldi Trump fecerunt, ut responsum contra usum armorum chemicorum daretur.

 Civitas Islamica (regimen)
 Concertatio in Rojava
 Castellum Equitum
 Druzi
 Khabab
 Ma'lula
 Pactio de Armis Chemicis

 Nexus externi 

 "Human Development Reports: Syrian Arab Republic" apud UNDP

Categoria:Civitates sui iuris
Categoria:Condita 1946
!